internet vaartha 126 Views
హైదరాబాద్‌ : యూరోప్‌కు చెందిన అతిపెద్ద హోటల్‌ పరిశ్రమ సంస్థ భారత్‌కు చెందిన ఎంబిడి గ్రూప్‌తో కలిసి పెట్టుబడులు పెడుతోంది. జర్మనీకి చెందిన అతిపెద్ద చైన్‌రిసార్టుల సంస్థ ఎంబిడి, స్టెయిగెన్బర్గర్‌ హోటల్స్‌, భారత్‌కు చెందిన ఎంబిడి గ్రూప్‌ రెండూ కలిసి భారత్‌లో ఎంబిడి స్టెయిగె న్బర్గర్‌ బ్రాండ్‌హోటళ్ల నిర్వహణకు ముందుకు వచ్చాయి. ఇందుకు సంబంధించి జాయింట్‌ వెంచర్‌ను ప్రకటించాయి. ఈ సంస్థలో స్టెయిగెన్బర్గర్‌ హోటల్స్‌ ఎజికి 49శాతం, ఎంబిడి గ్రూప్‌నకు 51శాతం వాటాలుంటాయి. యాజమాన్యం, ఫ్రాంచైజీ కింద హోటళ్ల వార్షిక ఆదాయపు అంచనా దాదా పుగా రెండువేల కోట్లు ఉండేటట్లు వచ్చే 15ఏళ్లలో కనీసం 20హోటళ్లను భారత్‌లో ప్రారంభించాలని జాయింట్‌ వెంచర్‌ లక్ష్యంగా నిర్దేశించుకుంది. ప్రస్తుతం ఈ జాయింట్‌ వెంచర్‌లో బెంగళూరులో ఎంబిడి జెఫైర్‌ బెంగళూరుగా మారుతున్నది. బెంగళూరులోని వైట్‌ఫీల్డ్‌లో ఎంబిడి స్టెగెన్బర్గర్‌ హోటల్‌ ను 184 రూంలు, 118 సర్వీస్‌ అపార్టుమెంట్లు అందిస్తుందని ఎంబిడి గ్రూప్‌ జెఎండి సోనికా మల్‌హోత్రా పేర్కొన్నారు. త్వరలోనే ఢిల్లీ,ముంబై, చెన్నై, హైదరాబాద్‌,గోవా, కోల్‌కత్తా, పుణె, ఇండోర్‌ వంటిప్రముఖ నగరా లతో సహా లగ్జరీ హోటళ్లను ప్రారంభించాలని చూస్తున్నట్లు ఆమె తెలిపారు. ఆతిథ్యరంగంలో భారత్‌లో ఆరు దశాబ్దాల కాలంగా అనుభవం ఉందని, ఆర్థిక పరిమితులు, సమగ్ర అనుభవాల్లో ఢిల్లీ, పంజాబ్‌లలో పేరెన్నిక గన్న సంస్థలుగా నిలిచామన్నారు. ఎంబిడి గ్రూప్‌ను స్టెయిగెన్బర్గర్‌ ఎంచుకోవడం సంతోషకరమని 62 కేంద్రాల్లో తమ గ్రూప్‌ పని చేస్తోందన్నారు.